title: Nõukogu direktiiv, 25. juuli 1978, millega muudetakse direktiive 66/400/EMÜ, 66/401/EMÜ, 66/402/EMÜ, 66/403/EMÜ, 68/193/EMÜ, 69/208/EMÜ ja 70/458/EMÜ peediseemne, söödakultuuride seemnete, teraviljaseemne, seemnekartuli, viinamarjade vegetatiivse paljundusmaterjali, õli- ja kiudtaimede seemnete ning köögiviljaseemne turustamise kohta

text:
Avis juridique important

|

31978L0692

Official Journal L 236 , 26/08/1978 P. 0013 - 0018 Greek special edition: Chapter 03 Volume 22 P. 0166  Spanish special edition: Chapter 03 Volume 14 P. 0267  Portuguese special edition Chapter 03 Volume 14 P. 0267  Finnish special edition: Chapter 3 Volume 10 P. 0105  Swedish special edition: Chapter 3 Volume 10 P. 0105

NÕUKOGU DIREKTIIV,25. juuli 1978,millega muudetakse direktiive 66/400/EMÜ, 66/401/EMÜ, 66/402/EMÜ, 66/403/EMÜ, 68/193/EMÜ, 69/208/EMÜ ja 70/458/EMÜ peediseemne, söödakultuuride seemnete, teraviljaseemne, seemnekartuli, viinamarjade vegetatiivse paljundusmaterjali, õli- ja kiudtaimede seemnete ning köögiviljaseemne turustamise kohta(78/692/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artikleid 43 ja 100,võttes arvesse komisjoni ettepanekut,võttes arvesse assamblee arvamust,1võttes arvesse majandus- ja sotsiaalkomitee arvamust2ning arvestades, et:allpool esitatud põhjustel tuleks muuta teatavaid direktiive seemne ja paljundusmaterjali turustamise kohta;seemne ja paljundusmaterjali pakendite pitseerimist ja märgistamist käsitlevate direktiivide seniste sätetega ei võeta arvesse tehnika edusamme pakendimaterjalide, pitseerimissüsteemide ja etiketistamise meetodite osas; seepärast tuleks need ajakohastada;seemnekartuli puhul tuleks proovid sertifitseeritavate mugulate kontrollimiseks samuti võtta ametlikult ja vastavalt asjakohastele meetoditele,ON VASTU VÕTNUD KÄESOLEVA DIREKTIIVI:Artikkel 1Nõukogu 14. juuni 1966. aasta direktiivi 66/400/EMÜ peediseemne turustamise kohta,3 viimati muudetud direktiiviga 78/55/EMÜ,4 muudetakse järgmiselt.1. Artikli 10 lõige 1 asendatakse järgmisega:"1. Liikmesriigid nõuavad, et eliitseemne ja sertifitseeritud seemne pakendid, välja arvatud sertifitseeritud seemne EMÜ väikepakendid, oleksid pitseeritud ametlikult või ametliku järelevalve all selliselt, et neid ei oleks võimalik avada ilma pitseerimissüsteemi vigastamata või artikli 11 lõikega 1 ettenähtud ametlikule etiketile või pakendile avamisjälgi jätmata.Pitseerimise kindlustamiseks peab pitseerimisel vähemalt kasutama kas eespool nimetatud etiketti või ametlikku pitserit.Teise lõiguga ettenähtud meetmed ei ole vajalikud ühekordse pitseerimissüsteemi kasutamise puhul.Artiklis 21 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele."2. Artikli 10 lõike 2 esimeses lauses lisatakse sõna "ametlikult" järele sõnad "või ametliku järelevalve all".3. Artikli 10 lõige 3 asendatakse järgmisega:"3. Liikmesriigid nõuavad, et EMÜ väikepakendid oleksid pitseeritud selliselt, et neid ei oleks võimalik avada ilma pitseerimissüsteemi vigastamata või etiketile või pakendile avamisjälgi jätmata. Artiklis 21 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele. Pakendeid võib ühel või mitmel korral uuesti pitseerida üksnes ametliku järelevalve all."4. Artikli 14 lõike 3 punktis c lisatakse taande "partii viitenumber" järele järgmised andmed:"- pitseerimise kuu ja aastavõi- sertifitseerimise eesmärgil tehtud viimase ametliku proovivõtmise kuu ja aasta."5. III lisa A osa I jaole lisatakse järgmine tekst:"3. a) pitseerimise kuu ja aasta järgmisel viisil: "pitseeritud " (kuu ja aasta),võisertifitseerimise eesmärgil tehtud viimase ametliku proovivõtmise kuu ja aasta järgmisel viisil: "proovid on võetud " (kuu ja aasta)."Artikkel 2Nõukogu 14. juuni 1966. aasta direktiivi 66/401/EMÜ söödakultuuride seemnete turustamise kohta,5 viimati muudetud direktiiviga 78/386/EMÜ,6 muudetakse järgmiselt.1. Artikli 9 lõige 1 asendatakse järgmisega:"1. Liikmesriigid nõuavad, et eliitseemne, sertifitseeritud seemne ja tarbeseemne pakendid, välja arvatud sertifitseeritud seemne ja tarbeseemne EMÜ B-väikepakendid, oleksid pitseeritud ametlikult või ametliku järelevalve all selliselt, et neid ei oleks võimalik avada ilma pitseerimissüsteemi vigastamata või artikli 10 lõikega 1 ettenähtud ametlikule etiketile või pakendile avamisjälgi jätmata.Pitseerimise kindlustamiseks peab pitseerimisel vähemalt kasutama kas eespool nimetatud etiketti või ametlikku pitserit.Teise lõiguga ettenähtud meetmed ei ole vajalikud ühekordse pitseerimissüsteemi kasutamise puhul.Artiklis 21 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele."2. Artikli 9 lõike 2 esimeses lauses lisatakse sõna "ametlikult" järele sõnad "või ametliku järelevalve all".3. Artikli 9 lõige 3 asendatakse järgmisega:"3. Liikmesriigid nõuavad, et EMÜ B-väikepakendid oleksid pitseeritud selliselt, et neid ei oleks võimalik avada ilma pitseerimissüsteemi vigastamata või etiketile või pakendile avamisjälgi jätmata. Artiklis 21 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele. Pakendeid võib ühel või mitmel korral uuesti pitseerida üksnes ametliku järelevalve all."4. Artikli 14 lõike 3 punktis c lisatakse taande "partii viitenumber" järele järgmised andmed:"- pitseerimise kuu ja aastavõi- sertifitseerimise eesmärgil tehtud viimase ametliku proovivõtmise kuu ja aasta."5. IV lisa A osa I jao punktile a lisatakse järgmine tekst:"3. a) pitseerimise kuu ja aasta järgmisel viisil: "pitseeritud " (kuu ja aasta),võisertifitseerimise eesmärgil tehtud viimase ametliku proovivõtmise kuu ja aasta järgmisel viisil: "proovid on võetud " (kuu ja aasta)."6. IV lisa A osa I jao punktile b lisatakse järgmine tekst:"4a. pitseerimise kuu ja aasta järgmisel viisil: "pitseeritud " (kuu ja aasta),võisertifitseerimise eesmärgil tehtud viimase ametliku proovivõtmise kuu ja aasta järgmisel viisil: "proovid on võetud " (kuu ja aasta)."7. IV lisa A osa I jao punktile c lisatakse järgmine tekst:"3. a) pitseerimise kuu ja aasta järgmisel viisil: "pitseeritud " (kuu ja aasta).Artikkel 3Nõukogu 14. juuni 1966. aasta direktiivi 66/402/EMÜ teraviljaseemne turustamise kohta,7 viimati muudetud direktiiviga 78/387/EMÜ,8 muudetakse järgmiselt.1. Artikli 9 lõige 1 asendatakse järgmisega:"1. Liikmesriigid nõuavad, et kõikide kategooriate eliitseemne ja sertifitseeritud seemne pakendid oleksid pitseeritud ametlikult või ametliku järelevalve all selliselt, et neid ei oleks võimalik avada ilma pitseerimissüsteemi vigastamata või artikli 10 lõikega 1 ettenähtud ametlikule etiketile või pakendile avamisjälgi jätmata.Pitseerimise kindlustamiseks peab pitseerimisel vähemalt kasutama kas eespool nimetatud etiketti või ametlikku pitserit.Teise lõiguga ettenähtud meetmed ei ole vajalikud ühekordse pitseerimissüsteemi kasutamise puhul.Artiklis 21 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele."2. Artikli 9 lõike 2 esimeses lauses lisatakse sõna "ametlikult" järele sõnad "või ametliku järelevalve all".3. Artikli 14 lõike 3 punktis c lisatakse taande "partii viitenumber" järele järgmised andmed:"- pitseerimise kuu ja aastavõi- sertifitseerimise eesmärgil tehtud viimase ametliku proovivõtmise kuu ja aasta."4. IV lisa A osa punktile a lisatakse järgmine tekst:"3a. pitseerimise kuu ja aasta järgmisel viisil: "pitseeritud " (kuu ja aasta),võisertifitseerimise eesmärgil tehtud viimase ametliku proovivõtmise kuu ja aasta järgmisel viisil: "proovid on võetud " (kuu ja aasta)."5. IV lisa A osa punktile b lisatakse järgmine tekst:"3a. pitseerimise kuu ja aasta järgmisel viisil: "pitseeritud " (aasta ja kuu)."Artikkel 4Nõukogu 14. juuni 1966. aasta direktiivi 66/403/EMÜ seemnekartuli turustamise kohta,9 viimati muudetud direktiiviga 77/648/EMÜ,10 muudetakse järgmiselt.1. Lisatakse järgmine artikkel:"Artikkel 5Liikmesriigid nõuavad, et sertifitseeritavate seemnekartuli mugulate kontrollimiseks võetakse proovid ametlikult ja vastavalt asjakohastele meetoditele."2. Artikli 9 lõige 1 asendatakse järgmisega:"1. Liikmesriigid nõuavad, et eliitseemnekartulite ja sertifitseeritud kartulite pakendid ja mahutid oleksid pitseeritud ametlikult või ametliku järelevalve all selliselt, et neid ei oleks võimalik avada ilma pitseerimissüsteemi vigastamata või artikli 10 lõikega 1 ettenähtud ametlikule etiketile või pakendile avamisjälgi jätmata.Pitseerimise kindlustamiseks peab pitseerimisel vähemalt kasutama kas eespool nimetatud etiketti või ametlikku pitserit.Teise lõiguga ettenähtud meetmed ei ole vajalikud ühekordse pitseerimissüsteemi kasutamise puhul.Artiklis 19 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele."3. Artikli 9 lõike 2 esimeses lauses lisatakse sõna "ametlikult" järele sõnad "või ametliku järelevalve all".4. Artikkel 10 asendatakse järgmisega:"Artikkel 101. Liikmesriigid nõuavad, et eliitseemnekartulite ja sertifitseeritud seemnekartulite pakendid ja mahutid:a) oleksid etiketistatud varem kasutamata ametliku etiketiga, mis vastab III lisas sätestatud tingimustele ja millel esitatud andmed on ühes ühenduse ametlikus keeles; eliitseemnekartuli etikett on valge ja sertifitseeritud seemnekartuli etikett sinine; kui etikett kinnitatakse nööriga, peab selle kinnituskoht kõikidel juhtudel olema fikseeritud ametliku pitseriga; on lubatud kasutada isekleepuvaid ametlikke etikette; artiklis 19 sätestatud korras võib lubada ametliku järelevalve all pakendile kustutamatult trükkida ettenähtud andmed vastavalt etiketi näidisele;b) peavad sisaldama etiketiga sama värvi ametlikku dokumenti, milles on esitatud vähemalt samad andmed, mida etikettide puhul nõutakse III lisa A osa lõigetes 3, 4 ja 6; kõnealune dokument koostatakse nii, et seda ei saa segi ajada punktis a osutatud ametliku etiketiga.Kõnealune dokument ei ole vajalik, kui andmed on kustutamatult trükitud otse pakendile või kui vastavalt punkti a sätetele on kasutatud isekleepuvat etiketti või rebenemiskindlast materjalist etiketti.2. Liikmesriigid võivad lõikest 1 ette näha erandid väikepakendite puhul, kui neil on märge: "Lubatud turustada üksnes " (asjaomase liikmesriigi nimi)."5. Artikli 13 lõikes 1 asendatakse sõnad "ametlikult märgistatud ja pitseeritud" sõnadega "ametlikult või ametliku järelevalve all märgistatud ja pitseeritud".6. Artikli 13 lõike 4 punktis c lisatakse taande "partii viitenumber" järele järgmised andmed:"- pitseerimise kuu ja aasta."7. III lisa A osale lisatakse järgmine tekst:"3a. pitseerimise kuu ja aasta."8. III lisa A osa punkt 9 jäetakse välja.Artikkel 5Nõukogu 9. aprilli 1968. aasta direktiivi 68/193/EMÜ (viinamarjade vegetatiivse paljundusmaterjali turustamise kohta,11 viimati muudetud direktiiviga 78/55/EMÜ) artikkel 9 asendatakse järgmisega:"Artikkel 9Liikmesriigid nõuavad, et paljundusmaterjali pakendid ja kimbud oleksid pitseeritud selliselt, et neid ei oleks võimalik avada ilma pitseerimissüsteemi vigastamata või artikli 10 lõikega 1 ettenähtud etiketile või pakendile avamisjälgi jätmata. Samuti peab neil olema tinaplomm või muu samaväärne pitseerimisvahend, mille kinnitab etikettide kinnitamise eest vastutav isik. Artiklis 17 sätestatud korras võib kindlaks määrata, kas konkreetne pitseerimissüsteem vastab käesoleva artikli sätetele. Pakendeid võib ühel või mitmel korral uuesti pitseerida üksnes ametliku järelevalve all."Artikkel 6Nõukogu 30. juuni 1969. aasta direktiivi 69/208/EMÜ õli- ja kiudtaimede seemnete turustamise kohta,12 viimati muudetud direktiiviga 78/388/EMÜ,13 muudetakse järgmiselt.1. Artikli 9 lõige 1 asendatakse järgmisega:"1. Liikmesriigid nõuavad, et kõikide kategooriate eliitseemne ja sertifitseeritud seemne ning tarbeseemne pakendid oleksid pitseeritud ametlikult või ametliku järelevalve all selliselt, et neid ei oleks võimalik avada ilma pitseerimissüsteemi vigastamata või artikli 10 lõikega 1 ettenähtud ametlikule etiketile või pakendile avamisjälgi jätmata.Pitseerimise kindlustamiseks peab pitseerimisel vähemalt kasutama kas eespool nimetatud etiketti või ametlikku pitserit.Teise lõiguga ettenähtud meetmed ei ole vajalikud ühekordse pitseerimissüsteemi kasutamise puhul.Artiklis 20 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele."2. Artikli 9 lõike 2 esimeses lauses lisatakse sõna "ametlikult" järele sõnad "või ametliku järelevalve all".3. Artikli 13 lõike 3 punktis c lisatakse taande "partii viitenumber" järele järgmised andmed:"- proovivõtmise kuu ja aastavõi- sertifitseerimise eesmärgil tehtud viimase ametliku proovivõtmise kuu ja aasta."4. IV lisa A osa punktis a asendatakse kirje 3 tekst järgmisega:"- pitseerimise kuu ja aasta järgmisel viisil: "pitseeritud " (kuu ja aasta),või- sertifitseerimise eesmärgil tehtud viimase ametliku proovivõtmise kuu ja aasta järgmisel viisil: "proovid on võetud " (kuu ja aasta)."5. IV lisa A osa punktis b asendatakse kirje 4 tekst järgmisega:"- pitseerimise kuu ja aasta järgmisel viisil: "pitseeritud " (kuu ja aasta)."Artikkel 7Nõukogu 29. septembri 1970. aasta direktiivi 70/458/EMÜ köögiviljaseemne turustamise kohta,14 viimati muudetud direktiiviga 78/55/EMÜ, muudetakse järgmiselt.1. Artikli 25 lõige 1 asendatakse järgmisega:"1. Liikmesriigid nõuavad, et eliitseemne ja sertifitseeritud seemne pakendid, välja arvatud EMÜ väikepakendid, oleksid pitseeritud ametlikult või ametliku järelevalve all selliselt, et neid ei oleks võimalik avada ilma pitseerimissüsteemi vigastamata või artikli 26 lõikega 1 ettenähtud ametlikule etiketile või pakendile avamisjälgi jätmata.Pitseerimise kindlustamiseks peab pitseerimisel vähemalt kasutama kas eespool nimetatud etiketti või ametlikku pitserit.Teise lõiguga ettenähtud meetmed ei ole vajalikud ühekordse pitseerimissüsteemi kasutamise puhul.Artiklis 40 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele."2. Artikli 25 lõike 2 esimeses lauses lisatakse sõna "ametlikult" järele sõnad "või ametliku järelevalve all".3. Artikli 25 lõige 3 asendatakse järgmisega:"3. Liikmesriigid nõuavad, et standardseemne pakendid ja sertifitseeritud seemne väikepakendid oleksid pitseeritud selliselt, et neid ei oleks võimalik avada ilma pitseerimissüsteemi vigastamata või artikli 26 lõikega 3 ettenähtud etiketile või pakendile avamisjälgi jätmata. Pakenditel, välja arvatud väikepakenditel, peab olema tinaplomm või muu samaväärne pitseerimisvahend, mille kinnitab etikettide kinnitamise eest vastutav isik. Artiklis 40 sätestatud korras võib kindlaks määrata, kas konkreetne pitseerimissüsteem vastab käesoleva lõike sätetele. Sertifitseeritud seemne kategooria väikepakendite puhul võib pakendeid ühel või mitmel korral uuesti pitseerida üksnes ametliku järelevalve all."4. Artiklisse 25 lisatakse järgmine lõige:"4. Liikmesriigid võivad lõigetest 1 ja 2 näha ette erandid eliitseemne väikepakendite puhul."5. Artikli 30 lõike 3 punktis c lisatakse taande "partii viitenumber" järele järgmised andmed:"- pitseerimise kuu ja aastavõi- sertifitseerimise eesmärgil tehtud viimase ametliku proovivõtmise kuu ja aasta."6. IV lisa A osa punkt a asendatakse järgmisega:"1. EMÜ eeskirjad ja standardid.2. Sertifitseerimisasutus ja liikmesriik või nende lühendid.3. Pitseerimise kuu ja aasta järgmisel viisil: "pitseeritud " (kuu ja aasta),võisertifitseerimise eesmärgil tehtud viimase ametliku proovivõtmise kuu ja aasta järgmisel viisil: "proovid on võetud " (kuu ja aasta).4. Partii viitenumber.5. Liik.6. Sort.7. Kategooria.8. Tootjariik.9. Deklareeritud neto- või brutomass või deklareeritud seemnete arv.10. Kaalu märkimise ning granuleeritud pestitsiidide, puhtimisainete või muude tahkete lisandite kasutamise korral lisandi laad ning samuti ligikaudne kimpude või puhta seemne ja kogukaalu suhe.11. Kui vähemalt idanevust on uuesti analüüsitud, võib märkida sõnad "uuesti analüüsitud " (kuu ja aasta)."7. IV lisa B osa punkt a asendatakse järgmisega:"1. EMÜ eeskirjad ja standardid.2. Etikettide kinnitamise eest vastutava isiku nimi ja aadress või tunnusmärk.3. Pitseerimise või viimase idanevuse analüüsi tegemise turustusaasta. Võib märkida turustusaasta lõpu.4. Liik.5. Sort.6. Kategooria: väikepakendite puhul võib sertifitseeritud seeme olla tähistatud tähega "C" või "Z" ning standardseeme tähtedega "ST".7. Standardseemne puhul etikettide kinnitamise eest vastutava isiku poolt antud viitenumber.8. Sertifitseeritud seemne puhul sertifitseeritud partiid identifitseerida võimaldav viitenumber.9. Deklareeritud neto- või brutomass või deklareeritud seemnete arv, välja arvatud kuni 500-grammiste väikepakendite puhul.10. Kaalu märkimise ning granuleeritud pestitsiidide, puhtimisainete või muude tahkete lisandite kasutamise korral lisandi laad ning samuti ligikaudne kimpude või puhta seemne ja kogukaalu suhe."Artikkel 8Liikmesriigid jõustavad õigusnormid, mis on vajalikud, et järgida:- artikleid 1-4, 6 ja 7, hiljemalt 1. juulil 1977,ja- kõiki muid käesoleva direktiivi sätteid, hiljemalt 1. juulil 1979.Artikkel 9Käesolev direktiiv on adresseeritud liikmesriikidele.Brüssel, 25. juuli 1978Nõukogu nimeleesistujaH. J. ROHR1 EÜT C 183, 1.8.1977, lk 64.2 EÜT C 180, 28.7.1977, lk 29.3 EÜT 125, 11.7.1966, lk 2290/66.4 EÜT L 16, 20.1.1978, lk 23.5 EÜT 125, 11.7.1966, lk 2298/66.6 EÜT L 113, 25.5.1978, lk 1.7 EÜT 125, 11.7.1966, lk 2309/66.8 EÜT L 113, 25.4.1978, lk 13.9 EÜT 125, 11.7.1966, lk 2320/66.10 EÜT L 261, 14.10.1977, lk 21.11 EÜT L 93, 17.4.1968, lk 15.12 EÜT L 169, 10.7.1969, lk 3.13 EÜT L 113, 25.4.1978, lk 20.14 EÜT L 225, 12.10.1970, lk 7.


title: Komisjoni direktiiv, 8. märts 1983, millega muudetakse direktiivi 82/287/EMÜ, millega muudetakse nõukogu direktiivide 66/401/EMÜ ja 69/208/EMÜ (vastavalt söödakultuuride seemne ning õli- ja kiudtaimede seemne turustamise kohta) lisasid ning direktiive 78/386/EMÜ ja 78/388/EMÜ (83/116/EMÜ)

text:
Tähtis õiguslik teade

|

31983L0116

Euroopa Liidu Teataja L 076 , 22/03/1983 Lk 0021 - 0021 Soomekeelne eriväljaanne: Peatükk 3 Köide 16 Lk 0054  Hispaaniakeelne eriväljaanne: Peatükk 03 Köide 27 Lk 0101  Rootsikeelne eriväljaanne: Peatükk 3 Köide 16 Lk 0054  Portugalikeelne eriväljaanne Peatükk 03 Köide 27 Lk 0101

		Komisjoni direktiiv,8. märts 1983,millega muudetakse direktiivi 82/287/EMÜ, millega muudetakse nõukogu direktiivide 66/401/EMÜ ja 69/208/EMÜ (vastavalt söödakultuuride seemne ning õli- ja kiudtaimede seemne turustamise kohta) lisasid ning direktiive 78/386/EMÜ ja 78/388/EMÜ(83/116/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] viimati muudetud direktiiviga 82/287/EMÜ, [2] eriti selle artiklit 21a,ning arvestades, et:silmas pidades teaduse ja tehnika arengut, muudeti direktiiviga 82/287/EMÜ direktiivide 66/401/EMÜ ja 69/208/EMÜ I ja II lisa, sealhulgas tehti muudatusi, mis on seotud Poa spp. seemne sordipuhtusega;kõnealuste muudatuste järgimiseks vajalike sätete rakendamise kuupäevaks määrati 1. jaanuar 1983;Majanduskoostöö ja Arengu Organisatsiooni (OECD) poolt sätestatud rahvusvahelise kaubanduse jaoks ettenähtud seemnete sertifitseerimise kavas sel eesmärgil vastuvõetud eeskirju kontrollib kõnealune organisatsioon hetkel põhjalikult;selle kontrolli tulemused tuleks ära oodata;seepärast tuleks enneaegsete meetmete vältimiseks määrata kõnealuste sätete rakendamiseks sobivam kuupäev;käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,ON VASTU VÕTNUD KÄESOLEVA DIREKTIIVI:Artikkel 11. Direktiivi 82/287/EMÜ artikli 7 lõike 1 teises taandes asendatakse sõnad "1. jaanuarist 1983" sõnadega "hiljemalt 1. jaanuaril 1984".2. Direktiivi 82/287/EMÜ artikli 7 lõikes 2 asendatakse sõnad "kolmanda taande" sõnadega "teise ja kolmanda taande".Artikkel 2Käesolev direktiiv on adresseeritud liikmesriikidele.Brüssel, 8. märts 1983Komisjoni nimelkomisjoni liigePoul Dalsager[1] EÜT 125, 11.7.1966, lk 2298/66.[2] EÜT L 131, 13.5.1982, lk 24.--------------------------------------------------


title: Nõukogu direktiiv, 5. märts 1990, puhtatõuliste tõusigade tõuaretuseks heakskiitmise kohta

text:
Avis juridique important

|

31990L0118

Official Journal L 071 , 17/03/1990 P. 0034 - 0035 Finnish special edition: Chapter 3 Volume 32 P. 0082  Swedish special edition: Chapter 3 Volume 32 P. 0082

NÕUKOGU DIREKTIIV,5. märts 1990,puhtatõuliste tõusigade tõuaretuseks heakskiitmise kohta(90/118/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut,võttes arvesse nõukogu 19. detsembri 1988. aasta direktiivi 88/661/EMÜ tõupuhaste aretussigade suhtes kohaldatavate zootehniliste standardite kohta1, eriti selle artiklit 3,võttes arvesse komisjoni ettepanekutning arvestades, et:direktiivi 88/661/EMÜ eesmärk oli eelkõige liberaliseerida järk-järgult ühendusesisest puhtatõuliste tõusigadega kauplemist; sel eesmärgil on vaja täiendavalt ühtlustada kõnealuste loomade heakskiitmist tõuaretuseks;tõuaretuseks heakskiitmist käsitlevad sätted on seotud loomade ning nende sperma, munarakkude ja embrüotega;sellega seoses on vaja välistada see, et siseriiklike õigusnormidega, mis käsitlevad tõupuhaste aretussigade ja nende sperma, munarakkude ja embrüote heakskiitmist tõuaretuseks, keelatakse, piiratakse või takistatakse ühendusesisest kaubandust loomuliku ja kunstliku seemenduse või munarakkude või embrüote võtmise puhul;puhtatõuliste emiste ja nende munarakkude või embrüote suhtes ei tohiks seoses tõuaretusega kohaldada keelde, piiranguid või takistusi;kunstlik seemendus on oluline meetod, mis võimaldab parimaid tõuloomi rohkem kasutada ja järelikult seatõuge parandada; seejuures tuleb vältida igasugust tõuomaduste halvendamist, eriti tõukultide geneetilised väärtused ja pärilike defektide puudumine peavad olema täielikult garanteeritud;on vaja eristada liikmesriigis kõik asjaomase tõu puhul ettenähtud ametlikud testid läbinud tõupuhaste aretuskultide ja nende sperma heakskiitmine kunstlikuks seemenduseks ning nende heakskiitmine üksnes ametlikuks testimiseks;on kasulik kehtestada menetlus eelkõige selliste vaidluste lahendamiseks, mis võivaid tekkida testide tulemuste hindamisel;sättega, mille kohaselt spermat, munarakke ja embrüoid võivad käsitseda üksnes ametlikult heakskiidetud töötajad, saadakse vajalikud garantiid soovitud lõppeesmärgi saavutamiseks;Hispaania ja Portugali praeguste eritingimuste tõttu on kõnealustele liikmesriikidele vaja käesoleva direktiivi rakendamiseks ette näha pikem ajavahemik,ON VASTU VÕTNUD KÄESOLEVA DIREKTIIVI:Artikkel 1Piiramata veterinaareeskirjade kohaldamist, tagavad liikmesriigid, et ei keelata, piirata ega takistata:- tõupuhaste aretusemiste heakskiitmist tõuaretuseks,- tõupuhaste aretuskultide heakskiitmist loomuliku seemendamise jaoks,- tõupuhaste aretusemiste munarakkude ja embrüote kasutamist.Artikkel 21. Liikmesriik ei tohi keelata, piirata või takistada:- oma territooriumil tõupuhaste aretuskultide või nende sperma heakskiitmist kunstlikuks seemenduseks, kui kõnealused loomad on komisjoni otsuse 89/507/EMÜ2 alusel tehtud jõudluse kontrolli ja aretusväärtuse hindamise testide põhjal ühes liikmesriigis kunstlikuks seemenduseks heaks kiidetud,- tõupuhaste aretuskultide või nende sperma kasutamise heakskiitmist ametlikuks testimiseks koguses, mida on vaja ametlikult tunnustatud ühingute või organisatsioonide poolt vastavalt otsusele 89/507/EMÜ tehtavateks kõnealuste loomade jõudluse kontrolli ja aretusväärtuse hindamise testideks.2. Kui lõike 1 sätete rakendamisel eelkõige seoses testide tõlgendamisega tekivad vaidlused, on ettevõtjatel õigus taotleda eksperdi arvamust.Eksperdi arvamusele tuginedes võidakse liikmesriigi taotluse korral võtta vastu meetmeid artiklis 4 ettenähtud korras.3. Üldeeskirjad lõike 2 rakendamiseks võetakse vajaduse korral vastu artiklis 4 ettenähtud korras.Artikkel 3Piiramata veterinaareeskirjade kohaldamist tagavad liikmesriigid, et turustamiseks ettenähtud spermat, munarakke ja embrüoid kogutakse, töödeldakse ja säilitatakse ametlikult tunnustatud keskuses või ametlikult tunnustatud töötajate poolt.Artikkel 4Käesolevas artiklis sätestatud korra kohaldamisel tegutseb otsusega 77/505/EMÜ3 asutatud alaline zootehnikakomitee vastavalt direktiivi 88/661/EMÜ4 artiklis 11 sätestatud eeskirjadele.Artikkel 5Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuariks 1991. Nad teatavad sellest viivitamata komisjonile.Hispaania Kuningriik ja Portugali Vabariik saavad käesoleva direktiivi järgimiseks täiendavalt kaks aastat.Artikkel 6Käesolev direktiiv on adresseeritud liikmesriikidele.Brüssel, 5. märts 1990Nõukogu nimeleesistujaJ. WALSH1 EÜT L 382, 31.12.1988, lk 36.2 EÜT L 247, 23.8.1989, lk 43.3 EÜT L 206, 12.8.1977, lk 11.4 EÜT L 382, 31.12.1988, lk 36.


title: Komisjoni direktiiv 2010/17/EL, 9. märts 2010 , millega muudetakse nõukogu direktiivi 91/414/EMÜ, et lisada toimeainete hulka malatioon (EMPs kohaldatav tekst)

text:
               10.3.2010

               ET

               Euroopa Liidu Teataja

               L 60/17

         KOMISJONI DIREKTIIV 2010/17/EL,
   9. märts 2010,
   millega muudetakse nõukogu direktiivi 91/414/EMÜ, et lisada toimeainete hulka malatioon
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 703/2001 (3) on sätestatud direktiivi 91/414/EMÜ artikli 8 lõikes 2 nimetatud tööprogrammi teise etapi üksikasjalikud rakenduseeskirjad ning kehtestatud hindamisele kuuluvate toimeainete loetelu nende võimalikuks kandmiseks direktiivi 91/414/EMÜ I lisasse. Malatioon on lisatud sellesse loetellu. Komisjoni otsusega 2007/389/EÜ (4) otsustati malatiooni direktiivi 91/414/EMÜ I lisasse mitte kanda.

               (2)

               Esialgne teavitaja esitas direktiivi 91/414/EMÜ artikli 6 lõike 2 alusel uue taotluse, milles ta nõudis, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (3)

               Taotlus esitati Ühendkuningriigile, kes asendas Soomet, kes oli algselt määrusega (EÜ) nr 451/2000 nimetatud referentliikmesriigiks. Kiirendatud menetluse jaoks ettenähtud tähtajast peeti kinni. Toimeaine spetsifikatsioon on samasugune nagu otsuse 2007/389/EÜ puhul esitatud spetsifikatsioon, kuid algselt lubatud kasutamine õuntel on asendatud maasikatega ning kasutatava koguse määra on vähendatud. Taotlus on kooskõlas ka teiste määruse (EÜ) nr 33/2008 artiklis 15 sätestatud sisuliste ja menetlusnõuetega.

               (4)

               Ühendkuningriik hindas teavitaja esitatud uusi andmeid ja teavet ning esitas 2009. aasta veebruaris lisaaruande.

               (5)

               Lisaaruande kohta on liikmesriigid ja Euroopa Toiduohutusamet (EFSA) esitanud eksperdihinnangud ning need edastati komisjonile 17. juulil 2009 EFSA teadusliku aruandena malatiooni kohta (6). Liikmesriigid ja komisjon vaatasid nimetatud aruande läbi toiduahela ja loomatervishoiu alalises komitees ning 22. jaanuaril 2010 vormistati see komisjoni läbivaatamisaruandena malatiooni kohta.

               (6)

               Referentliikmesriigi uus hinnang ja EFSA uus kokkuvõte keskendusid peamiselt kaalutlustele, mis tingisid otsuse ainet lisasse mitte kanda. Need kaalutlused olid seotud eelkõige sellega, et tehniline materjal sisaldas erineval hulgal isomalatiooni, lisandit, mis mõjutab olulisel määral malatiooni mürgisust ja mille genotoksilisust ei saa välistada. Seetõttu ei saanud ettevõtjatele, töötajatele ja kõrvalseisjatele avalduvat ohtlikku mõju hinnata. Kuna puudusid piisavad andmed teatavate toksikoloogiliselt oluliste metaboliitide toime kohta, ei olnud seega tõestatud, et söödavate taimede akuutsest ja pikaajalisest tarbimisest tulenev tarbijate hinnanguline kokkupuude jääb lubatavuse piiresse.

               (7)

               Teavitaja esitas uue toimiku, mis sisaldas uusi andmeid ja teavet. Seejärel teostati uus hindamine, mille tulemused on esitatud lisaaruandes ja EFSA koostatud kokkuvõttes. Uued andmed näitavad, et kuni 2 g/kg kohta isomalatiooni sisaldava malatiooni genotoksilisuse võib välistada. Seega saadi määrata lubatavad kokkupuute tasemed ettevõtjate, töötajate ja kõrvalseisjate jaoks. Kasutamine väljaspool professionaalset kasutusvaldkonda on siiski probleemne, sest ei saa eeldada, et sellised kasutajad omaksid asjakohaseid isikukaitsevahendeid. Seega ei tohiks sellist kasutamist lubada.

               (8)

               Ilma et see piiraks eelnevat järeldust, on asjakohane koguda täiendavat teavet teatavate küsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Seetõttu on asjakohane nõuda, et enne loa andmist esitaks teavitaja lisateabe koguste kohta, mida tarbijad saavad toiduga, akuutse ja pikaajalise ohu kohta putuktoiduliste lindude suhtes ning malaksooni ja malatiooni toime erinevuse kindlaksmääramise kohta. Koguste kohta, mida tarbijad saavad toiduga, on praegu kättesaadava teabe põhjal siiski võimalik järeldada, et ohu tase on aktsepteeritav, arvestades kehtivat kõrget ohutuse piirmäära.

               (9)

               Seega võib kaalutlused, millest tingituna otsustati ainet lisasse mitte kanda, teavitaja esitatud lisaandmete alusel kõrvale jätta. Ühtegi muud lahendamata teaduslikku küsimust ei ole tõstatatud.

               (10)

               Mitme uuringu põhjal on ilmnenud, et malatiooni sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane lisada malatioon direktiivi I lisasse, et tagada kõigis liikmesriikides asjaomast toimeainet sisaldavate taimekaitsevahendite kasutuslubade väljaandmine kõnealuse direktiiviga ettenähtud korras.

               (11)

               Seega on asjakohane direktiivi 91/414/EMÜ vastavalt muuta.

               (12)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 30. septembriks 2010. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub 1. mail 2010.
   Artikkel 4
   Käesolev direktiiv on adresseeritud liikmesriikidele.

      Brüssel, 9. märts 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 98, 7.4.2001, lk 6.

      (4)  ELT L 146, 8.6.2007, lk 19.

      (5)  ELT L 15, 18.1.2008, lk 5.

      (6)  EFSA Scientific Report (2009) 333 – Conclusion on pesticide peer review – peer review of the pesticide risk assessment of the active substance malathion (uus versioon 17. juulil 2009).

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Nr

                     Üldnimetus,
                     tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „Malatioon
                     CAS nr: 121-75-5
                     CIPACi nr: 12

                        dietüül (dimetoksifosfiinootio-üültio)suktsinaat

                        või

                        -1,2-bis(etoksükarbonüül)etüül-O,O-dimetüülfosforoditioaat;

                     (ratsemaat)

                     ≥ 950 g/kg
                     Lisandid:
                     Isomalatioon: maksimaalselt 2 g/kg

                     1. mai 2010

                     A   OSA
                     Lubatud kasutada ainult insektitsiidina. Lubasid tohib anda ainult professionaalsetele kasutajatele.
                     B   OSA
                     VI lisa ühtsete põhimõtete rakendamisel võetakse arvesse 22. jaanuaril 2010 toiduahela ja loomatervishoiu alalises komitees malatiooni kohta lõplikult vormistatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 käitajate ja töötajate turvalisusele: kasutustingimustes tuleb ette näha asjakohased isikukaitsevahendid;

                                 —

                                 veeorganismide kaitsele: loa väljaandmise tingimused peavad vajaduse korral sisaldama riskide vähendamise meetmeid, näiteks puhvervööndeid;

                                 —

                                 putuktoiduliste lindude ja meemesilaste kaitsele: kasutusloa tingimustega nähakse vajaduse korral ette ohu vähendamise meetmed. Mesilastega seoses peab märgistusel olema esitatud teave ja juhised kokkupuute vältimiseks.

                           Liikmesriigid tagavad, et malatioonist saadud valmististega on kaasas juhised, kuidas vältida lubatud maksimumkogust ületava isomalatiooni koguse tekkimist ladustamise ja transpordi ajal.
                     Kasutusloa tingimustega nähakse vajaduse korral ette muud riskide vähendamise meetmed.
                     Asjaomased liikmesriigid tagavad, et teavitaja esitab komisjonile:

                                 —

                                 kinnitava teabe tarbijaid käsitleva riskianalüüsi ja putuktoiduliste lindude akuutse ja pikaajalise riskianalüüsi kohta;

                                 —

                                 teabe malaksooni ja malatiooni toime erinevuse kindlaksmääramise kohta.”

         (1)  Täiendavad andmed toimeaine ja selle näitajate kohta on esitatud läbivaatamisaruandes.


title: Nõukogu direktiiv 93/113/EÜ, 14. detsember 1993, mis käsitleb ensüümide, mikroorganismide ja neid sisaldavate valmististe loomasöötades kasutamist ja turustamist

text:
Tähtis õiguslik teade

|

31993L0113

Euroopa Liidu Teataja L 334 , 31/12/1993 Lk 0017 - 0023 Soomekeelne eriväljaanne: Peatükk 3 Köide 54 Lk 0195  Rootsikeelne eriväljaanne: Peatükk 3 Köide 54 Lk 0195

		Nõukogu direktiiv 93/113/EÜ,14. detsember 1993,mis käsitleb ensüümide, mikroorganismide ja neid sisaldavate valmististe loomasöötades kasutamist ja turustamistEUROOPA LIIDU NÕUKOGU,võttes arvesse Euroopa Majandusühenduse asutamislepingut, eriti selle artiklit 43,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:nõukogu 23. novembri 1970. aasta söödalisandeid käsitlevas direktiivis 70/524/EMÜ [4] sätestatakse söödalisandite kasutamise lubamisega seotud põhimõtted;nõukogu 16. veebruari 1987. aasta direktiivis 87/153/EMÜ, millega kinnitatakse juhised lisaainete hindamiseks söötades, [5] on esitatud juhised nimetatud toodete identifitseerimiseks ja iseloomustamiseks vajalike teaduslike andmete ning uuringute määratlemisel, mis on vajalikud eelkõige selleks, et hinnata nende efektiivsust ning ohutust inimeste ja loomade tervisele ning keskkonnale;teaduse ja tehnika edusammud võimaldavad teatavaid ensüüme, mikroorganisme ja neid sisaldavaid valmistisi kasutada loomasöötades, et tõsta eelkõige selliste toitainete seeduvust või tasakaalustada loomade seedesüsteemi mikrofloorat ja vähendada teatavate ebasoovitavate ainete eraldumist keskkonda; käesoleval hetkel ei ole kehtestatud kriteeriume, mille alusel vaadata läbi taotlused, mis on esitatud loa saamiseks nende uue põlvkonna toodete kasutamiseks lisaainetena;kuni juhiste muutmiseni ja võimaldamaks nende toodete kohta toimikute koostamist, on oluline lubada ensüüme, mikroorganisme ja neid sisaldavaid valmistisi ajutiselt riiklikul tasandil kasutada ja turustada tingimusel, et need ei ohusta loomade ega inimeste tervist;selleks tuleb igas liikmesriigis koostada nende toodete loetelu ja edastada see komisjonile koos teatud andmetega, mis põhjendavad nende lisamist riiklikku loetellu;liikmesriigid ei või piirata ensüüme, mikroorganisme või nende valmistisi sisaldavatest söötadest saadud loomadele ettenähtud toodangu turustamist, kui need on lisatud vastavalt käesolevale otsusele koostatud riiklikku loetellu;käesolevat direktiivi ei kohaldata silokonservantidena kasutatavate ensüümide, mikroorganismide või neid sisaldavate valmististe suhtes;käesolevat direktiivi kohaldatakse, ilma et see piiraks nõukogu 23. aprilli 1990. aasta direktiivi 90/220/EMÜ (geneetiliselt muundatud organismide tahtliku keskkonda viimise kohta) [6] kohaldamist;käesolevat direktiivi kohaldatakse, ilma et see piiraks nõukogu direktiivi 70/524/EMÜ kohaldamist;direktiivi 87/153/EMÜ tuleks vastavalt kiiresti muuta, et teha uude ensüümide ja mikroorganismide rühma kuuluvate lisaainete erikontrolliks vajalikud eeskirjad kättesaadavaks; samal ajal tuleks riiklikku loetellu kuuluvate toodete hindamiseks esitatud toimikud koostada vastavalt lisaainete jaoks kehtestatud üldjuhiste alusel;tööstusele tuleks anda ensüümide, mikroorganismide ja neid sisaldavate valmististe ning samuti neid sisaldavate eelsegude ja söötade jaoks kehtestatud uute märgistust käsitlevate sätete kohaldamiseks piisavalt aega,ON VASTU VÕTNUD KÄESOLEVA DIREKTIIVI:Artikkel 11. Käesolevat direktiivi kohaldatakse loomasöötades esinevate ensüümide, mikroorganismide ja neid sisaldavate preparaatide kasutamise ja turustamise suhtes.2. Käesolevat direktiivi ja eelkõige ensüümide, mikroorganismide ja neid sisaldavate valmististe kasutamist lisaainetena käsitlevaid sätteid kohaldatakse, ilma et see piiraks direktiivi 70/524/EMÜ kohaldamist.Artikkel 21. Erandina direktiivi 70/524/EMÜ artiklist 3 lubavad liikmesriigid oma territooriumil ajutiselt loomasöödas kasutada ja turustada ensüüme, mikroorganisme ja neid sisaldavaid valmistisi tingimusel, et need ei ohusta olemasoleva teabe põhjal loomade ega inimeste tervist ja et need on lisatud artikli 3 kohaselt koostatud loetellu.2. Keelatud on selliste toodete kõik muud loomasöödas kasutamise viisid, välja arvatud sööta lisamine.Artikkel 3Liikmesriigid edastavad nende toodete ringlusesse laskmise eest vastutavate isikute poolt esitatud teabe põhjal:a) komisjonile enne 1. novembrit 1994:- ensüümide ja mikroorganismide ning neid sisaldavate valmististe loetelu vastavalt I lisas toodud näidisele,- märgistuslehe, mille on II lisas toodud näidise alusel iga toote kohta koostanud toodete ringlusesse laskmise eest vastutav isik;b) komisjonile ja teistele liikmesriikidele enne 1. jaanuari 1996 toimikud, mille alusel kiideti heaks vastutava(te) isiku(te) poolt vastavate toodete punkti a esimeses taandes osutatud loetellu lisamise taotlused.Artikkel 41. Nõutava teabe saabumisel edastab komisjon vastavalt artiklile 3 saadetud ensüümide, mikroorganismide ja neid sisaldavate valmististe loetelu liikmesriikidele.2. Kui ensüümid, mikroorganismid või neid sisaldavad valmistised on kantud mitmesse riiklikku loetellu, võivad asjaomased liikmesriigid kokku leppida, et toimiku esitab ainult üks neist. Liikmesriik, mille ülesandeks jääb toimik esitada, teavitab sellest komisjoni.3. Komisjon avaldab enne 31. märtsi 1996 Euroopa Ühenduste Teataja C-seerias komisjonile kooskõlas artikliga 3 edastatud toimikute alusel koostatud ja eri liikmesriikides lubatud ensüümide, mikroorganismide ja neid sisaldavate valmististe loetelu.Artikkel 5Enne 1. jaanuari 1997 tehakse vastavalt direktiivi 70/524/EMÜ artiklis 24 sätestatud korras otsus artikli 3 punktis b osutatud toimikute kohta, mis käsitlevad lisaainete kasutamise lubamist söödas.Artikkel 6Kui liikmesriigid ei suuda täita oma territooriumil ensüümide, mikroorganismide ja neid sisaldavate valmististe kasutamise osas artiklis 3 osutatud tingimusi, võtavad nad kõik vajalikud meetmed tagamaks, et vastavat ensüümi, mikroorganismi või neid sisaldavaid valmistisi ei kasutata ega turustata nende territooriumil.Artikkel 71. Ensüüme, mikroorganisme ja neid sisaldavaid valmistisi, samuti neid sisaldavaid eelsegusid või segasööta võib turustada üksnes juhul, kui pakendile, mahutile või nendele kinnitatud etiketile on selgesti nähtavalt, loetavalt ja kustutamatult märgitud allpool loetletud üksikasjad, mille eest vastutab ühenduses asuv tootja, pakkija, importija, müüja või turustaja:A. ensüümide ja neid sisaldavate valmististe puhul:a) aktiivse(te) koostisosa(de) erinimetus vastavalt nende ensüümiaktiivsusele ja Rahvusvahelise Biokeemia Liidu identifitseerimisnumbrid;b) aktiivsuse ühikud (aktiivsuse ühikud [7] grammi või milliliitri kohta);c) käesolevas lõikes osutatud üksikasjade eest vastutava isiku nimi või ärinimi ja aadress või registrijärgne tegutsemiskoht;d) valmistaja nimi või ärinimi ja aadress või registrijärgne asukoht, kui valmistaja ei vastuta märgistamist käsitlevate üksikasjade eest;e) tagatise kehtivusaeg või kõlblikkusaeg alates tootmiskuupäevast;f) partii viitenumber ja tootmiskuupäev;g) kasutamisjuhis ja vajaduse korral ohutusjuhis;h) netomass ja vedelate lisaainete puhul netomaht või netomass;i) märge "ainult sööda valmistamiseks";B. mikroorganismide ja neid sisaldavate valmististe puhul:a) tüve(de) tunnus vastavalt rahvusvahelise nomenklatuuri eeskirjale ja tüve(de) deponeerimisnumber;b) kolooniaid moodustavate osakeste arv (CFU/g);c) käesolevas lõikes osutatud üksikasjade eest vastutava isiku nimi või ärinimi ja aadress või registrijärgne tegutsemiskoht;d) valmistaja nimi või ärinimi ja aadress või registrijärgne asukoht, kui valmistaja ei vastuta märgistamist käsitlevate üksikasjade eest;e) tagatise kehtivusaeg või kõlblikkusaeg alates tootmiskuupäevast;f) partii viitenumber ja tootmiskuupäev;g) kasutamisjuhis ja vajaduse korral ohutusjuhis;h) netomass ja vedelate lisaainete puhul netomaht või netomass;i) märge "ainult sööda valmistamiseks";j) vajaduse korral eriomadused tootmisprotsessist tulenevalt;C. ensüüme sisaldavate eelsegude puhul:a) kirjeldus "eelsegu";b) märge "ainult sööda valmistamiseks";c) eelsegude kasutamist käsitlevad kasutamis- ja ohutusjuhised;d) selle looma liik või kategooria, kellele eelsegu on ette nähtud;e) käesolevas lõikes osutatud üksikasjade eest vastutava isiku nimi või ärinimi ja aadress või registrijärgne tegutsemiskoht;f) netomass ja vedelike puhul netomaht või netomass;g) aktiivse(te) koostisosa(de) erinimetus vastavalt nende ensüümiaktiivsusele ja Rahvusvahelise Biokeemia Liidu identifitseerimisnumbrid;h) aktiivsuse ühikud (aktiivsuse ühikud grammi või milliliitri kohta);i) tagatise kehtivusaeg või kõlblikkusaeg alates tootmiskuupäevast;j) valmistaja nimi või ärinimi ja aadress või registrijärgne asukoht, kui valmistaja ei vastuta märgistamist käsitlevate üksikasjade eest;D. mikroorganisme sisaldavate eelsegude puhul:a) kirjeldus "eelsegu";b) märge "ainult sööda valmistamiseks";c) eelsegude kasutamist käsitlevad kasutamis- ja ohutusjuhised;d) selle looma liik või kategooria, kellele eelsegu on ette nähtud;e) käesolevas lõikes osutatud üksikasjade eest vastutava isiku nimi või ärinimi ja aadress või registrijärgne tegutsemiskoht;f) netomass ja vedelike puhul maht või netomass;g) tüve(de) tunnus vastavalt rahvusvahelise nomenklatuuri eeskirjale ja tüve(de) deponeerimisnumber (deponeerimisnumbrid);h) kolooniaid moodustavate osakeste arv (CFU/g);i) tagatise kehtivusaeg või kõlblikkusaeg alates tootmiskuupäevast;j) valmistaja nimi või ärinimi ja aadress või registrijärgne asukoht, kui valmistaja ei vastuta märgistamist käsitlevate üksikasjade eest;k) vajaduse korral eriomadused tootmisprotsessist tulenevalt;E. segasöötade puhul, millesse on lisatud ensüüme:a) aktiivse(te) koostisosa(de) erinimetus vastavalt nende ensüümiaktiivsusele ja Rahvusvahelise Biokeemia Liidu identifitseerimisnumber;b) aktiivsuse ühikud (aktiivsuse ühikud kilogrammi või liitri kohta), tingimusel et selliseid ühikuid on võimalik mõõta ametliku või teaduslikult usaldusväärse meetodiga;c) tagatise kehtivusaeg või kõlblikkusaeg alates tootmiskuupäevast;F. segasöötade puhul, millesse on lisatud mikroorganisme:a) tüve(de) tunnus vastavalt rahvusvahelise nomenklatuuri eeskirjale ja tüve(de) deponeerimisnumber (deponeerimisnumbrid);b) kolooniaid moodustavate osakeste arv (CFU/kg), tingimusel et seda arvu on võimalik mõõta ametliku või teaduslikult usaldusväärse meetodiga;c) tagatise kehtivusaeg või kõlblikkusaeg alates tootmiskuupäevast;d) vajaduse korral eriomadused tootmisprotsessist tulenevalt.2. Lisaks lõike 1 punktide A, B, C ja D all esitatud üksikasjadele võib pakenditele, mahutitele või nendele kinnitatud etiketile panna ka muid üksikasju, näiteks kaubanimetus, tingimusel et need on eespool nimetatud üksikasjadest selgelt eraldatud.Artikkel 81. Liikmesriigid jõustavad käesoleva direktiivi järgimiseks vajalikud õigusnormid hiljemalt:- 1. jaanuariks 1995 artikli 7 osas, ja- 1. oktoobriks 1994 muude sätete osas.Liikmesriigid teatavad sellest viivitamata komisjonile.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näeb ette liikmesriik.2. Liikmesriigid edastavad komisjonile siseriiklike sätete tekstid, mis nad on vastu võtnud käesoleva direktiivi reguleerimisalas. Komisjon teavitab sellest teisi liikmesriike.Artikkel 9Käesolev direktiiv jõustub Euroopa Ühenduste Teatajas avaldamise päeval.Artikkel 10Käesolev direktiiv on adresseeritud liikmesriikidele.Brüssel, 14. detsember 1993Nõukogu nimeleesistujaA. Bourgeois[1] EÜT C 116, 27.4.1993, lk 6.[2] Aktiivsuse ühik väljendatuna toote mikromoolidena, mis vabaneb ühes minutis ühe ensüümpreparaadi grammi kohta.[3] EÜT C 201, 26.7.1993, lk 34.[4] EÜT L 270, 14.12.1970, lk 1. Direktiivi on viimati muudetud direktiiviga 93/114/EÜ (EÜT L 334, 31.12.1993, lk 24).[5] EÜT L 64, 7.3.1987, lk 19.[6] EÜT L 117, 8.5.1990, lk 15.[7] Aktiivsuse ühik väljendatuna toote mikromoolidena, mis vabaneb ühes minutis ühe ensüümpreparaadi grammi kohta.--------------------------------------------------I LISA+++++ TIFF +++++--------------------------------------------------II LISAARTIKLI 3 PUNKTI A TEISES TAANDES OSUTATUD MÄRGISTUSLEHE NÄIDIS(täidab toote ringlusesse laskmise eest vastutav isik)1. Toote määratlusKaubanimi.Kvalitatiivne ja kvantitatiivne koostis:- toimeaine, [1]- muud koostisosad,- lisandid,- ebasoovitavad ained.Valmistaja nimi või ärinimi ja aadress või registreeritud tegutsemiskoht.TootmiskohtToote turustamise eest vastutava isiku nimi või ärinimi ja aadress või registreeritud tegutsemiskoht, kui viimane ei ole tootja.2. Toimeaine spetsifikatsioon2.1. Mikroorganismide puhul:- nimi ja taksonoomiline määratlus vastavalt rahvusvahelisele koondnomenklatuurile, [2]- kultuuride kogu nimi ja koht, kus tüvi on registreeritud ja kus teda säilitatakse, ning vastavad numbrid,- märge selle kohta, kas on toimunud geneetiline manipulatsioon,- kolooniaid moodustavate osakeste arv (CFU/g).2.2. Ensüümide puhul:- nimi vastavalt peamisele ensüümiaktiivsusele ja ühenduse number, [3]- märkida bioloogiline päritolu. Mikroobse päritolu puhul tuleb märkida punkti 2.1 esimeses kahes taandes nõutud teave,- märkida, kas algupärast organismi on geneetiliselt manipuleeritud,- suhteline aktiivsus keemiliselt puhta substraadi vastavate liikide osas (väljendatuna aktiivsuse ühikutes [4] grammi kohta).NB:Kui toimeaine on aktiivsete koostisosade segu, tuleb koostisosi kirjeldada eraldi ning märkida nende osa segus.3. Toote omadusedPeamine toime:- teave tõhususe kohta,- komponentide esinemise põhjendused, kui tegemist on toimeainete seguga.Muu toime.4. TooteohutusOlemasolev ohutusalane teave.5. Toote kasutamise tingimusedKavandatav kasutus loomasöötades (asjaomane loomaliik või -kategooria, sööda liik, kasutusaeg jne).Kavandatav doos eelsegudes ja söödas (vastavad bioloogilise aktiivsuse ühikud, nagu CFU mikroorganismide toote grammi kohta või aktiivsuse ühikud grammi kohta ensüümpreparaatide puhul).Muud toimeaine või preparaadi teadaolevad kasutused (toidus, meditsiinis või veterinaarias, tööstuses jne).Soovitused toote ohutuse kohta vastavalt sihtliikide, tarbija ja keskkonna osas.Vajaduse korral märkida meetmed ohu vältimiseks ning kaitsevahendid tootmise ja kasutamise ajaks.6. Tehnoloogilised andmedToote püsivus:- ilmastikutingimuste osas,- eelsegude ja sööda valmistamise ajal,- eelsegude ja sööda ladustamise ajal,- tootmisprotsessi kirjeldus ja toote kvaliteedikontrolli meetodid tootmise vältel.7. KontrollAnalüüsimeetod(id) toimeaine(te) määramiseks:- tootes endas,- eelsegudes,- söödas.8. Esitatud teabe õigsuse eest vastutava isiku kinnitus.[1] Kui toimeaine on selgelt määratletavate aktiivsete koostisosade segu, märkida peamised koostisosad.[2] Nt "Bergey’s Manual of Systematic Bacteriology"; Lodder ja Kreger van Rij, "The Yeasts, a taxonomic study"; Hawksworth, Sutton ja Ainsworth, "Ainsworth and Bisby’s Dictionary of the Fungi" või Raper ja Fennel, "The Genus Asperigillus".[3] Enzyme Nomenclature 1984: Recommendations of the Nomenclature Committee of the International Union of Biochemistry, Academic Press 1984.[4] Aktiivsuse ühikud väljendatuna toote mikromoolidena, mis vabaneb ühes minutis ensüümpreparaadi grammi kohta.--------------------------------------------------